Экваторлукъ климат

Экваторлукъ климат — Алисовну классификациясына кёре алаша атмосфералыкъ басымны экваторлукъ депрессия бийлик этген климатны типиди, кёбюсюне экватор эки джанында 10° дери джайылады. Къарыусуз джелле, орта айлыкъ температураны аз тюрлениую (2 °С дери), хауаны мийик мылылыгъы эмда булутлулугъу кибик энчиликлери барды. Тенгизлени башындагъы экваторлукъ климатны температураны амплитудалары бек алашады, бир къауум джерледе уа 1 °С аслам болмайды. Кёппенни климат классификациясындагъы мылы тропик климатха келишеди.

Экваторлукъ климат кенг территорияда джайылыбды - Къыбыла Америкада Амазонканы, Африкада Конгону бассеинлеринде, Къыбыла-Кюнчыгъыш Азияда айрымканла бла Малакка джарымайрымканда.

Алаша басым, сыйынгысыз тропик джангурла, къургъакълыкъ кёзюулери болмагъанлай мийик температура мылы экваторлукъ чегетлени ёсюуюне эмда багъалы тропик культураланы ёсдюрюуюне джараулу шартланы джаратады (сагу эм кокос пальмала, бананла, ананасла, какао).

 Температура эм джауумла 

Джыл температураны гитче амплитудалары, къургъакъ эмда мылы чакъланы араларында иги белгили болмагъан чеклери бла айрылады. Джауумланы саны джылгъа 750 - 3000 мм диапазондады, экстремал джангурлу джерледе 10 тыс. мм. дери джауаргъа болады. Хауаны температурасы орта джыллыкъ саны +28 °C чакълы бирди.

 Белгиле 


Категория:Климатны типлери
Категория:Тропикле